cyanic-selkie/wikianc huggingface dataset:
Δολοφονία της Σέρι Τζάρβις
Ανακάλυψη
Την 1η Νοεμβρίου του 1980, το γυμνό σώμα ενός κοριτσιού που εκτιμάται ότι ήταν μεταξύ 14 και 18 ετών ανακαλύφθηκε από έναν οδηγό φορτηγού που περνούσε από τον Εθνικό Δρυμό του Σαμ Χιούστον, ο οποίος χωρίς να χάσει χρόνο, κάλεσε την αστυνομία.
Το θύμα είχε πεθάνει έξι ώρες πριν βρεθεί το γυμνό της σώμα, τοποθετώντας έτσι την ώρα του θανάτου της γύρω στις 3:20 π.μ. Στο λαιμό της φορούσε ένα ορθογώνιο καφέ μενταγιόν με μπλε ή καφέ γυάλινη πέτρα, περασμένο σε λεπτή χρυσή αλυσίδα, και κοντά της υπήρχε ένα ζευγάρι ψηλοτάκουνα κόκκινα δερμάτινα σανδάλια. Τα ρούχα της δεν βρέθηκαν πουθενά. μικρογραφία|200x200εσ| Ιατροδικαστική ανακατασκευή προσώπου από τον καλλιτέχνη Κάρλ Κόπελμαν που απεικονίζει την τότε "Άγνωστη γυναίκα της Κομητεία Γουόκερ".
Αυτοψία
Η νεκρή είχε ύψος περίπου 1,68 μέτρα και ζύγιζε 48 με 54 κιλά. Τα μάτια της ήταν καστανοπράσινα και τα μαλλιά της καστανόξανθα. Τα νύχια των χεριών δεν ήταν βαμμένα σε αντίθεση με τα νύχια των ποδιών της, τα οποία είχαν βαφτεί ροζ. Είχε μια κατακόρυφη ουλή στην άκρη του δεξιού φρυδιού της και η δεξιά της θηλή ήταν ανεστραμμένη. Λόγω της γενικής κατάστασης του σώματος της κοπέλας, συμπεριλαμβανομένης της συνολικής της υγείας, της διατροφής και της εξαιρετικής οδοντιατρικής φροντίδας που είχε λάβει στη ζωή της, πιστεύεται ότι προερχόταν από οικογένεια μεσαίας τάξης.
Καταθέσεις
Μετά από εξαντλητικές καταθέσεις μαρτύρων και εκτενείς αναφορές στα μέσα ενημέρωσης σχετικά με αυτή την υπόθεση, πολλά άτομα ενημέρωσαν τους ανακριτές ότι είχαν δει, μερικές ώρες πριν την δολοφονία, μια έφηβη που ταίριαζε με την περιγραφή του θύματος, η οποία φορούσε μπλε τζιν, κίτρινο πουλόβερ και λευκή πλεκτή ζακέτα με μεγάλες τσέπες. Επιπλέον, κρατούσε στα χέρια της ένα ζευγάρι κόκκινα ψηλοτάκουνα σανδάλια. δεξιά|μικρογραφία|182x182εσ| Ένα ακόμα σκίτσο του θύματος από τον καλλιτέχνη Κάρλ Κόπελμαν, στο οποίο απεικονίζεται το μενταγιόν που είχε η κοπέλα στο λαιμό της όταν βρέθηκε το πτώμα της, καθώς και το ντύσιμο που είχε σύμφωνα με τις περιγραφές μαρτύρων. Σύμφωνα με τον πρώτο μάρτυρα, η κοπέλα είχε κάπως ατημέλητη εμφάνιση και βρισκόταν στο σταθμό South End Gulf στις 31 Οκτωβρίου του 1980. Στην τοποθεσία έφτασε περίπου στις 6:30 μ.μ. το απόγευμα με ένα μπλε αυτοκίνητο μάρκας Chevrolet Caprice, μοντέλο του 1973 ή του 1974 με ανοιχτόχρωμο ουρανό, το οποίο οδηγούσε ένας λευκός άνδρας. Ο ίδιος μάρτυρας δήλωσε επίσης ότι το κορίτσι ρωτούσε για το πως να πάει στο Σωφρονιστικό ίδρυμα των φυλακών του Έλλις στο Τέξας. Αφού έλαβε οδηγίες, η κοπέλα έφυγε με τα πόδια από το σταθμό και αργότερα εθεάθη να περπατά βόρεια στη λεωφόρο Sam Houston.
Σωφρονιστικό ίδρυμα των φυλακών του Έλλις στο Τέξας
Τόσο οι τρόφιμοι όσο και οι υπάλληλοι της φυλακής Έλλις εξετάστηκαν από την αστυνομία και είδαν τις νεκροτομικές φωτογραφίες του θύματος. Ωστόσο κανένας δεν την αναγνώρισε. Σύμφωνα με έναν ντετέκτιβ, μόνο ένας κρατούμενος ήταν κοντινής ηλικίας με το θύμα, αν και οι ερευνητές δεν μπόρεσαν ποτέ να αποδείξουν τη σχέση μεταξύ των δύο. Επιπρόσθετα, οι ερευνητές επισκέφθηκαν τα αστυνομικά τμήματα στις περιοχές Ρόκπορτ και Αράνσας Πας, αναζητώντας αναφορές για αγνοούμενες νεαρές γυναίκες των οποίων η φυσική περιγραφή ταίριαζε με εκείνη του θύματος. Απευθύνθηκαν επίσης σε σχολεία και στις δύο περιφέρειες για τον ίδιο σκοπό. Αν και αυτές οι γραμμές έρευνας δεν οδήγησαν πουθενά, η αστυνομία δεν απέρριψε την πιθανότητα η νεκρή να προεχόταν από εκείνα τα μέρη.
Κηδεία
Στις 16 Ιανουαρίου του 1981, το άγνωστο κορίτσι θάφτηκε στο Adickes Addition του νεκροταφείου Oakwood, ενώ προηγήθηκε μια κηδεία με ανοιχτό φέρετρο. Η επιγραφή στην ταφόπλακά της αρχικά έγραφε: «Άγνωστη λευκή γυναίκα. Πέθανε την 1η Νοεμβρίου του 1980.» Έκτοτε, αφότου αναγνωρίστηκε η ταυτότητας της, τοποθετήθηκε νέα ταφόπλακα στον τάφο που φέρει το όνομα της, το παρατσούκλι της, τη φωτογραφία της και την επιγραφή «Ποτέ μόνη και αγαπήθηκε από πολλούς».
Περαιτέρω ιατροδικαστική ανάλυση
Τα λείψανα της "Άγνωστης γυναίκας της Κομητεία Γουόκερ" εκτάφηκαν το 1999 προκειμένου να διεξαχθεί περαιτέρω ιατροδικαστική εξέταση και λήψη δείγματος DNA. Τα αποτελέσματα αυτής της εξέτασης άλλαξαν το πιθανό όριο ηλικίας του θύματος από 14 - 18 σε 14 - 16 ετών. Δυστυχώς όμως η έρευνα δεν έφερε τα ικανοποιητικά δεδομένα με αποτέλεσμα να παγώσει η υπόθεση. Ευτυχώς όμως, τον Νοέμβριο του 2015, η υπόθεση άνοιξε ξανά επίσημα από το αστυνομικό τμήμα της Κομητείας Γουόκερ.
Πραγματοποιήθηκε επίσης δοκιμή DNA στα ψηλοτάκουνα κόκκινα δερμάτινα σανδάλια που βρέθηκαν στον τόπο του εγκλήματος. Ωστόσο τα αποτελέσματα αυτής της δοκιμής δεν δημοσιοποιήθηκαν. Τα τοπικά αστυνομικά τμήματα παρακολούθησαν επίσης ενεργά άλλες αναφορές αγνοουμένων εφήβων κοριτσιών για τυχόν αντιστοιχίες με το θύμα. Οι ανακριτές ζήτησαν νέες πληροφορίες από το κοινό μέσω σκίτσων, διαφόρων διαδικτυακών ιστοσελίδων, μέσων ενημέρωσης και τηλεοπτικών εκπομπών.
Ταυτοποίηση
Το 2020, το αστυνομικό τμήμα Γουόκερ συνεργάστηκε με την αμερικανική εταιρεία εγκληματολογικής γενεαλογίας Othram Incorporated για να προσπαθήσει να αναγνωρίσει την νεκρή μέσω DNA. Τελικά στις 9 Νοεμβρίου 2021, οι αρχές του νόμου ανακοίνωσαν ότι η "Άγνωστη γυναίκα της Κομητεία Γουόκερ" ήταν η 14χρονη Σέρι Αν Τζάρβις, η οποία καταγόταν από το Στιλγότερ της Μινεσότα. Στην ίδια ανακοίνωση, διαβάστηκε επίσης μια δήλωση από την οικογένεια της Σέρι, η οποία εκτίμησε «την αφοσίωση» όλων όσων εργάστηκαν για να αναγνωρίσουν την Τζάρβις και να «δώσουν [τις] πολυαναμενόμενες, αν και οδυνηρές απαντήσεις» στις ερωτήσεις τους σχετικά με το πού βρισκόταν όλο αυτό το διάστημα, προσθέτοντας ότι τους παρηγορεί κάπως το γεγονός ότι έχει ταυτοποιηθεί. Επιπλέον, ευχαρίστησαν όσους είχαν επισκεφθεί τον τάφο της ενώ παρέμενε γυναίκα αγνώστων στοιχείων και τονίστηκε η επιθυμία της οικογένειας να οδηγηθούν στη δικαιοσύνη ο/οι δολοφόνος/οι της.
Η ταυτότητα του θύματος ήταν γνωστή από τα τέλη Σεπτεμβρίου του 2021, όπως φανέρωσε ο καλλιτέχνης Καρλ Κόπελμαν, ο οποίος είχε ασχοληθεί αρκετά με την υπόθεση και είχε κάνει πολλά σκίτσα του θύματος. Εντούτοις δεν έγινε άμεσα δημόσια γνωστή, επειδή δόθηκε χρόνος στην οικογένεια της Σέρι να την θρηνήσει ιδιωτικά.
Η Τζάρβις, η οποία ήταν γνωστή ως "Τάτι" στους φίλους της, είχε μπει σε αναμορφωτήριο σε ηλικία 13 ετών, λόγω του ότι είχε ιστορικό φυγής. Η τελευταία της επαφή με την οικογένεια της ήταν μια επιστολή που έστειλε στη μητέρα της από το Ντένβερ τον Αύγουστο του 1980. Σε αυτή την επιστολή, η Σέρι έδειξε απογοήτευση για το γεγονός ότι τέθηκε υπό κρατική κράτηση αλλά και τις προθέσεις της να επιστρέψει στο σπίτι της. Δυστυχώς όμως, μετά τα 14α γενέθλια της το έσκασε ξανά, αλλά αυτή η τελευταία φορά ήταν μοιραία για εκείνη.
Η έρευνα για τη δολοφονία της Σέρι βρίσκεται σε εξέλιξη. Μάλιστα, οι ερευνητές δήλωσαν ότι η ταυτότητα της κοπέλας, τους έδωσε «μερικά θετικά στοιχεία» που βοηθούν στο να συνεχιστεί περεταίρω η ερευνά.
"Καθλίν"
Τον Δεκέμβριο του 2015, εμφανίστηκε στο διαδίκτυο η φωτογραφία μιας έφηβης που ίσως να καταγόταν από Κόρπους Κρίστι του Τέξας, ηλικίας περίπου 14 ετών με ύψος περίπου 1.65 μέτρα, της οποίας τα φυσικά χαρακτηριστικά ταίριαζαν πολύ με αυτά της "Άγνωστης γυναίκας της Κομητεία Γουόκερ". Η φωτογραφία προήλθε από δυο αδέλφια, όταν αυτά είδαν μετά από χρόνια ένα παλιό άλμπουμ με φωτογραφίες που τραβήχτηκαν από τους ίδιους σε ένα ξενοδοχείο στο Μπίβιλ του Τέξας το καλοκαίρι του 1980. Τα αδέλφια ήταν τότε 12 και 10 ετών, και είχαν συναντήσει αυτό το κορίτσι στο εν λόγω μοτέλ. Θυμόντουσαν επίσης, ότι πιθανότατα ζούσε με ένα ζευγάρι τη στιγμή που τραβήχτηκε η φωτογραφία και ότι εκείνη είχε εκφράσει την επιθυμία της να συναντήσει ένα φίλο της που ήταν στις κρατικές φυλακές του Τέξας στη Σούγκαρ Λάντ.
Μια φωτογραφία αυτού του κοριτσιού, καθώς και πρόσθετες λεπτομέρειες για τα φυσικά χαρακτηριστικά της και τις συνθήκες γύρω από τη λεζάντα αυτής της εικόνας, υπάρχουν στη σελίδα στο Facebook "Who Was Walker County Jane Doe? Sherri Ann Jarvis" Αυτή η εικόνα και οι λεπτομέρειες σχετικά με τη λεζάντα της συνοδεύονται από εκκλήσεις προς το κοινό να βοηθήσει στην παροχή του πλήρους ονόματος και της καταγωγής του κοριτσιού. Τα τυχόν στοιχεία μπορούν να υποβληθούν ανώνυμα στην αστυνομία εάν ο αποστολέας το επιθυμεί. Επιπρόσθετα, έγιναν εκκλήσεις σε όσους φοίτησαν σε οποιοδήποτε δημοτικό ή γυμνάσιο στο Κόρπους Κρίστι στα τέλη της δεκαετία του 1960 και του 1970 και μπορούν να αναγνωρίσουν το κορίτσι σε αυτή τη φωτογραφία. Η Καθλίν πιθανότατα γεννήθηκε το 1966.
Το φύλο του δράστη
Στο τραπέζι έχει τεθεί επίσης η πιθανότητα του να έχει κακοποιηθεί και δολοφονηθεί η Σέρι Τζάρβις από γυναίκα. Αυτή η θεωρία προτάθηκε αρχικά από τον δημοσιογράφο Μάικλ Χάργκρεβς, ο οποίος στήριξε τα λεγόμενα του στο γεγονός ότι δεν βρέθηκε σπέρμα πάνω ή μέσα στο σώμα της Σέρι, ή στον τόπο του εγκλήματος, και ότι οι μόνες σεξουαλικές επιθέσεις που δέχτηκε το θύμα ήταν από ένα αντικείμενο ή αντικείμενα στον κόλπο της. Ο Χάργκρεβς υποστήριξε επίσης ότι οι άνδρες που διαπράττουν εγκλήματα σεξουαλικής φύσεως είναι συνήθως γνωστό ότι δαγκώνουν τα θύματα τους σε ευαίσθητες περιοχές του σώματος και όχι στον ώμο, όπως συνέβη σε αυτή την περίπτωση.
Ο ίδιος δημοσιογράφος υποστήριξε, ότι οι άντρες δολοφόνοι που διαπράττουν ανθρωποκτονία με σεξουαλικό κίνητρο, συχνά παίρνουν τρόπαια από τα θύματα τους. Συνεπώς το προφίλ τους δεν συνάδει με αυτήν την υπόθεση, καθώς η Σέρι φορούσε το περιδέραιο της όταν βρέθηκε το σώμα της. Ωστόσο, το γεγονός ότι είναι άγνωστο αν η Τζάρβις φορούσε άλλα κοσμήματα τη στιγμή της δολοφονίας της, όπως σκουλαρίκια, μπορεί να αναιρεί αυτό το μέρος της θεωρίας του Χάργκρεβς. Επιπλέον, τα περισσότερα ρούχα της κοπέλας έλειπαν από τον τόπο του εγκλήματος.
Σύνδεσμοι με άλλες ανθρωποκτονίες
Υπάρχει πιθανότητα η Τζάρβις να δολοφονήθηκε από τον ίδιο δράστη που σκότωσε ένα άλλο πρώην άγνωστο θύμα δολοφονίας, γνωστό πριν ως « Πορτοκαλί Κάλτσες », η οποία δολοφονήθηκε σχεδόν ένα χρόνο πριν την Σέρι και το σώμα της βρέθηκε στη Τζορτζτάουν του Τέξας. Επιπλέον, ο κατά συρροή δολοφόνος Χένρι Λι Λούκας ήταν πιθανός ύποπτος σε αυτήν την υπόθεση, αν και το σημάδι δαγκώματος που βρέθηκε στον ώμο της Τζαρβις ήταν ασυμβίβαστο με την οδοντοστοιχία του. Μέχρι σήμερα δεν έχουν κατονομαστεί επίσημα άλλοι κύριοι ύποπτοι για αυτή τη δολοφονία, αν και η αστυνομία έχει εξετάσει το ενδεχόμενο το θύμα να δολοφονήθηκε από κατά συρροή δολοφόνο.
Το 2017, προέκυψε μια θεωρία ότι η Σέρι μπορεί να σκοτώθηκε από τον ίδιο δράστη που ήταν γνωστό ότι δολοφόνησε άλλες τρεις γυναίκες το 1980, τα σώματα των οποίων πετάχτηκαν επίσης κοντά στον αυτοκινητόδρομο Interstate 45. Μόνο δύο από τα θύματα έχουν ταυτοποιηθεί και όλα στραγγαλίστηκαν. Μια από αυτές τις γυναίκες, ηλικίας μεταξύ 20 και 30 ετών, εντοπίστηκε στις 15 Οκτωβρίου 1980 στο Χιούστον. Ήταν μαύρου χρώματος και είχε πεθάνει μήνες πριν από την ανακάλυψη του σώματός της. Μια ακόμα μαύρη γυναίκα βρέθηκε νεκρή κάτω από μια γέφυρα στο Χιούστον τον Δεκέμβριο του 1980. Ήταν ηλικίας μεταξύ 16 και 26 ετών τη στιγμή της δολοφονίας της.
Αναφορές
<references group="" responsive="1"> Κατηγορία:Γυναίκες θύματα δολοφονίας Κατηγορία:Ανεξιχνίαστα εγκλήματα Κατηγορία:Δολοφονίες στις Ηνωμένες Πολιτείες
Ωλναί-συρ-Μωλντρ
Το Ωλναί-συρ-Μωλντρ (γαλλικά: Aulnay-sur-Mauldre) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες των Ιβλίν
Σταύρος Τουτζιαράκης
Ο Σταύρος Τουτζιαράκης (γεννήθηκε στις 5 Νοεμβρίου 1987) είναι Έλληνας επαγγελματίας καλαθοσφαιριστής του Γ.Σ. Ελευθερούπολης. Έχει ύψος 2,10 μέτρων και παίζει στη θέση του σέντερ.
Επαγγελματική σταδιοδρομία
Ο Τουτζιαράκης ξεκίνησε την ερασιτεχνική σταδιοδρομία του με τον Αριστοτέλη Φλώρινας, όπου έμεινε από το 1999 έως το 2002. Στη συνέχεια έπαιξε με τον Μαντουλίδη μέχρι το 2006, όταν υπέγραψε το πρώτο του επαγγελματικό συμβόλαιο με τον Μακεδονικό. Το 2007 υπέγραψε με την ομάδα του EuroCup Μαρούσι, όπου έμεινε για δύο χρόνια.
Το 2009, ο Τοτζιαράκης πήγε στην ΑΕΚ όπου έπαιξε για μία χρονιά, όντας εκλεκτός του τότε προπονητή της ΑΕΚ, Κώστα Φλεβαράκη. Τα επόμενα δύο χρόνια, ο Τουτζιαράκης έπαιξε με τον Ίκαρο Καλλιθέας-Έσπερο και τον ΟΦΗ. Μετά από αυτό, εντάχθηκε στους Σόλνα Βίκινγκς το 2012.
Το 2014 υπέγραψε με τη MAΦΚ του Ουγγρικού Πρωταθλήματος. Στις 30 Μαΐου 2015 επέστρεψε στην Ελλάδα και εντάχθηκε στην Κύμη της Α2 Εθνικής. Ψηφίστηκε Πολυτιμότερος Παίχτης (MVP) της Α2 Εθνικής το 2016. Στην επιστροφή του στην Α1 Εθνική με την Κύμη, ο Τουτζιαράκης έκανε μία καλή χρονιά και σε 24 παιχνίδια που έπαιξε, είχε κατά μέσο όρο 10,7 πόντους, 6,2 ριμπάουντ και 1 ασίστ ανά αγώνα.
Μετά από δύο χρόνια στην Κύμη, τον Απρίλιο του 2017, πήγε στην Αλ Σαντ Ντόχα του Καταριανού Πρωταθλήματος, μέχρι το τέλος της αγωνιστικής περιόδου, με προπονητή εκεί τον Μάνο Μανουσέλη. Στις 21 Ιουνίου 2017, ο Τουτζιαράκης εντάχθηκε στον Προμηθέα Πάτρας της Ελληνικής Α1 Κατηγορίας. Με τον Προμηθέα τερμάτισε στην 3η θέση της κανονικής περιόδου της Α1 Εθνικής.
Μετά από έναν χρόνο στον Προμηθέα, ο Τουτζιαράκης επέστρεψε στην Κύμη στις 19 Ιουνίου 2018. Με την Κύμη έγινε τελικά αρχηγός της ομάδας. Στις 15 Αυγούστου 2019, ο Τουτζιαράκης υπέγραψε με τον Κολοσσό Ρόδου. Στις 25 Οκτωβρίου 2020, ο Τουτζιαράκης υπέγραψε στον Ιωνικό Νικαίας.
Πορεία στην Εθνική Ομάδα
Ο Τουτζιαράκης ήταν μέλος των μικρών εθνικών ομάδων της Ελλάδας. Με τις μικρές εθνικές ομάδες της Ελλάδας, έπαιξε στις ακόλουθες διοργανώσεις: Ευρωπαϊκό Πρωτάθλημα Παίδων 2003, Ευρωπαϊκό Πρωτάθλημα Εφήβων 2004, Ευρωπαϊκό Πρωτάθλημα Εφήβων 2005, Ευρωπαϊκό Πρωτάθλημα Νέων Ανδρών 2006 της FIBA και στο Ευρωπαϊκό Πρωτάθλημα Νέων Ανδρών 2007 της FIBA. Με την Εθνική Ελλάδος κάτω των 26 ετών, κέρδισε το ασημένιο μετάλλιο στους Μεσογειακούς Αγώνες του 2009.
Εξωτερικοί σύνδεσμοι
Κατηγορία:Καλαθοσφαιριστές Σόλνα Βίκινγκς Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές ΟΦΗ Κατηγορία:Καλαθοσφαιριστές Αμαρουσίου Κατηγορία:Καλαθοσφαιριστές Μακεδονικού Κατηγορία:Καλαθοσφαιριστές Γ.Σ. Κύμης Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Ικάρου Καλλιθέας Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Α2 Εθνικής Ελλάδας Κατηγορία:Έλληνες καλαθοσφαιριστές Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Ελευθερούπολης Κατηγορία:Αθλητές στους Μεσογειακούς Αγώνες 2009 Κατηγορία:Σέντερ
Σάρα Σιέστρεμ
Η Σάρα Φρέντρικα Σιέστρεμ (Sarah Sjöström, γεννήθηκε 17 Αυγούστου 1993) είναι Σουηδέζα αθλήτρια της κολύμβησης, που εξειδικεύεται στα σπριντ με στυλ ελεύθερο και πεταλούδα. Έχει στην κατοχή της το παγκόσμιο ρεκόρ στα 50 μέτρα ελεύθερο, 100 μέτρα ελεύθερο, 50 μέτρα πεταλούδα και 100 μέτρα πεταλούδα στην μεγάλη απόσταση και στα 200 μέτρα πεταλούδα και στα 100 μέτρα ελεύθερο στη μικρή πισίνα. Είναι η πρώτη Σουηδέζα αθλήτρια που κέρδισε χρυσό μετάλλιο στην κολύμβηση. Στους Θερινούς Ολυμπιακούς Αγώνες 2016 κατέκτησε 3 μετάλλια, ένα από κάθε χρώμα, ενώ κατέκτησε το χρυσό μετάλλιο στα 100 μέτρα πεταλούδα γυναικών, με νέο παγκόσμιο ρεκόρ 55.48 δευτερολέπτων. Κατέκτησε επίσης το ασημένιο μετάλλιο στους Ολυμπιακούς Αγώνες του Τόκιο στα 50 μ. ελεύθερο. Έχει αναδειχθεί επτά φορές Παγκόσμια πρωταθλήτρια.
Παραπομπές
Κατηγορία:Σουηδοί αθλητές της κολύμβησης Κατηγορία:Ολυμπιονίκες της κολύμβησης Κατηγορία:Αθλητές από τη Σουηδία
Ωφρεβίλ-Μπρασέιγ
Το Ωφρεβίλ-Μπρασέιγ (γαλλικά: Auffreville-Brasseuil) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Παραπομπές
Κατηγορία:Κοινότητες των Ιβλίν
Πινακοθήκη Φλώρινας
Η Πινακοθήκη Φλώρινας ιδρύθηκε το 1985 από το καλλιτεχνικό κέντρο Φλώρινας. Η πινακοθήκη εκθέτει διάφορα έργα, τα οποία έχουν δημιουργηθεί από αρκετούς ντόπιους καλλιτέχνες.
Η πινακοθήκη στεγάζεται στον κτίριο του παλιού σιδηροδρομικού σταθμού, μια δωρεά του Οργανισμού Σιδηροδρόμων Ελλάδος προς το καλλιτεχνικό κέντρο Φλώρινας ώστε να υπάρχει μόνιμη στέγη για την πινακοθήκη. Βρίσκεται κοντά στην είσοδο της πόλης, όχι μακριά από το Αρχαιολογικό Μουσείο.
Η συλλογή περιλαμβάνει συνολικά 99 έργα από 32 ντόπιους καλλιτέχνες. Τα εκθέματα περιλαμβάνουν έργα ζωγραφικής, γλυπτά, σχέδια, φωτοζωγραφιές, και ένα ολόγραμμα, το οποίο συγκεντρώνει την καλλιτεχνική παραγωγή των φλωρινιωτών καλλιτεχνών στα παλαιότερα και νεότερα χρόνια.
Κατηγορία:Μουσεία τέχνης στην Ελλάδα Κατηγορία:Φλώρινα
Φαντί Αχμάντ
Ο Φαντί μπιν Αχμάντ (Fandi bin Ahmad, γεννήθηκε 29 Μαΐου 1962) είναι πρώην ποδοσφαιριστής από τη Σιγκαπούρη. Αγωνιζόταν κυρίως ως επιθετικός, ενίοτε και ως μέσος και είναι πρώτος σκόρερ στην εθνική ομάδα της χώρας του με 55 γκολ.
Ξεκίνησε την σταδιοδρομία του σε ομάδες της Σιγκαπούρης (αγωνιζόμενος στο πρωτάθλημα Ινδονησίας αρχικά και στη συνέχεια της Μαλαισίας), καθώς δεν υπήρχε πρωτάθλημα στη μικρή χώρα του. Ο Αχμάντ είναι ο πρώτος ποδοσφαιριστής της Σιγκαπούρης που έπαιξε στην Ευρώπη (συγκεκριμένα στην Ολλανδία) και ο πρώτος αθλητής της Σιγκαπούρης που είχε δημοσιευμένη βιογραφία. Θεωρείται εθνικός θρύλος στη χώρα του. Μετά την ποδοσφαιρική του καριέρα ακολούθησε καριέρα προπονητή.
Τίτλοι και διακρίσεις
Μίτρα Κουάλα Λουμπούρ Σρι Παχάνγκ Σιγκαπούρη ΠΟ Γκεϊλάνγκ Γιουνάιτεντ Αρμντ Φόρσις Σιγκαπούρη
Εξωτερικοί σύνδεσμοι
Κατηγορία:Ποδοσφαιριστές από τη Σιγκαπούρη Κατηγορία:Ποδοσφαιριστές Εθνικής Σιγκαπούρης Κατηγορία:Ποδοσφαιριστές Μίτρα Κουκάρ ΦΚ Κατηγορία:Ποδοσφαιριστές ΦΚ Χρόνινγκεν Κατηγορία:FIFA Century Club Κατηγορία:Επιθετικοί ποδοσφαιριστές Κατηγορία:Μέσοι ποδοσφαιριστές
Διοργανώσεις Ε.Π.Σ. Θεσσαλίας 2017–18
Για την περίοδο 2017–18, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.
Η πρωταθλήτρια της ΕΠΣ Θεσσαλίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Θεσσαλίας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Θεσσαλίας είναι η εξής:
Α΄ Κατηγορία
Η κορυφαία κατηγορία διεξάγεται με τη συμμετοχή 14 συλλόγων σε έναν όμιλο. Οι ΑΟ Σκοπέλου και Άρης Μελισσιάτικων δε δήλωσαν συμμετοχή. Οι δυο τελευταίοι υποβιβάζονται στη Β΄ Κατηγορία, ενώ θα υποβιβαστούν επιπλέον ομάδες αν κάποιοι από τους συλλόγους-μέλη της ΕΠΣΘ που συμμετέχουν στο πρωτάθλημα της Γ΄ Εθνικής υποβιβαστούν από αυτή.
Πρωταθλήτρια ανακηρύχθηκε η ομάδα του Θησέα Αγριάς που προβιβάστηκε στη Γ΄ Εθνική και υποβιβάστηκαν οι Παγασητικός Αλυκών, Πηλέας Βόλου και Άνθιμος Γαζής Μηλιών.
Η τελική βαθμολογία είχε ως εξής: Πηγή: ΕΠΣ Θεσσαλίας
Β΄ Κατηγορία
Στη Β κατηγορία συμμετείχαν 26 σύλλογοι χωρισμένοι σε δυο ομίλους. Οι δυο πρωταθλητές των ομίλων Αγία Άννα και Δήμητρα Ευξεινούπολης καθώς και η νικήτρια ομάδα του μπαράζ των δευτεραθλητών Μυρμιδόνες Πλατάνου προβιβάστηκαν στην Α΄. Οι ομάδες που τερμάτισαν στην 8η θέση και κάτω υποβιβάστηκαν στη Γ΄ κατηγορία.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Θεσσαλίας.
Εξωτερικοί σύνδεσμοι
Κατηγορία:Ε.Π.Σ. Θεσσαλίας Κατηγορία:Εγχώρια ποδοσφαιρικά πρωταθλήματα 2017–2018 Κατηγορία:Εγχώρια ποδοσφαιρικά κύπελλα 2017-2018
Δρυμώνας Λέρου
Ο Δρυμώνας είναι οικισμός της Λέρου και της Περιφερειακής Ενότητας Καλύμνου.
Γεωγραφικά στοιχεία - Αξιοθέατα
Ο Δρυμώνας βρίσκεται στις δυτικές ακτές του νησιού και τη νότια πλευρά του όρμου της Γούρνας. Είναι χωριό στο κέντρο του νησιού σε υψόμετρο 40 μέτρα ενώ απέχει περίπου 3 χλμ. ΝΔ. από την Αγία Μαρίνα. Πρόκειται για ψαροχώρι, με μικρή μαρίνα και κύριο αξιοθέατο το μικρό παραθαλάσσιο εκκλησάκι του Αγίου Γεωργίου στη δυτική άκρη του οικισμού. Έχει χαρακτηριστεί ως ιστορικό διατηρητέο μνημείο "διότι αποτελεί ένα από τα χαρακτηριστικά δείγματα εκκλησιαστικής αρχιτεκτονικής του νησιού και είναι ένα από τα λίγα εναπομείναντα μνημεία με ζωγραφικό διάκοσμο". Αξιόλογο θεωρείται και το εκκλησάκι της Παναγιάς της Γουρλωμάτας, που κτίστηκε τον 14ο αιώνα από υλικά ερειπωμένου κτίσματος της αρχαίας εποχής και είναι διακοσμημένο με αξιόλογες αγιογραφίες.
Η παραλία του είναι αμμώδης, ο θαλάσσιος πυθμένας πετρώδης και η παράκτια βιοποικιλότητα περιλαμβάνει πυκνή βλάστηση από πεύκα. Ένα τμήμα της είναι οργανωμένο (ομπρέλες, ξαπλώστρες, καλάθια απορριμμάτων, αποδυτήρια και εγκαταστάσεις αθλητισμού) και υπάρχει εστιατόριο.
Παραπομπές
Κατηγορία:Χωριά της Λέρου
Bloodline (τραγούδι της Αριάνα Γκράντε)
Το  "Bloodline"  είναι ένα τραγούδι της Αμερικανίδας τραγουδίστριας Αριάνα Γκράντε από το πέμπτο της άλμπουμ, Thank U, Next (2019) μέσω της Republic Records. Γράφτηκε από την Αριάνα Γκράντε, τον Savan Kotecha και τους παραγωγούς Max Martin και Ilya Salmanzadeh.
Εμπορικά, έφτασε τα κορυφαία 10 στην Ελλάδα και την Ουγγαρία, καθώς και τα 20 κορυφαία στην Αυστραλία, τον Καναδά, την Πορτογαλία, τη Σιγκαπούρη και τη Σλοβακία. Έφτασε στις 22 στις Ηνωμένες Πολιτείες.
Background
Το τραγούδι επιβεβαιώθηκε στο Instagram στις 22 Ιανουαρίου 2019.
Στις 23 Ιανουαρίου 2019, η Γκράντε είπε ότι αυτό το τραγούδι είναι "που θέλει κάποιον, αλλά όχι αρκετό για να τα έχεις στο αίμα σου".
Το record παρουσιάζει μια ηχητική αλλαγή από τη γιαγιά της Γκράντε την Marjorie Grande, στην οποία μιλάει για ένα ακουστικό. Ωστόσο, η Grande το έκοψε έτσι ώστε να ακούγεται σαν να μιλάει για σεξ. Η Γκράντε δήλωσε επίσης ότι χρησιμοποίησε αυτό το ηχητικό δάγκωμα επειδή η γιαγιά της είναι ο «ματριάρχης του αίματος της».
Στίχοι
Because I'm trying to do the best I can And they can't find something to satisfy me, ugh
Mmm, yeah, yuh Even though you're bad for me, I know You're the one that I'm thinkin' Got me feelin' so incredible Would you mind maybe linkin'?
Love me, love me, baby Are you down? Can you let me know? Love me, thank you, leave me Put it down, then it's time to go Get it like you love me But you don't, boy, it's just for show Take it or leave it, you gotta take it or leave it, like uh
Yeah-eh-eh Yeah-eh Yeah, yeah, yeah, yuh
No, we won't be talking the next day I ain't got nothin' to say I ain't lookin' for my one true love Yeah, that ship sailed away
Love me, love me, baby Are you down? Can you let me know? Love me, thank you, leave me Put it down, then it's time to go Get it like you love me But you don't, boy, it's just for show Take it or leave it, you gotta take it or leave it like uh
Don't want you in my bloodline, yuh Just wanna have a good time, yuh Ain't no need to apologize, no But you gon' have to let this shit go Don't want you in my bloodline, yuh (Don't want you in my) Not tryna make you all mine, yuh (Not tryna make you) Ain't no need to apologize, no (Ain't no need to, yeah) But you gon' have to let this shit go, yeah
Oh, yeah Yeah-eh-eh Yeah-eh Yeah, yeah, yeah
Say I know what you want, what you want from me I know what you think, what you think you see I know what you looking for, but I'm complete I know what you need, but it won't be me I know what you want, what you want from me I know what you think, what you think you see I know what you looking for, but I'm complete I know what you need, but it won't be me (But it won't be me)
Don't want you in my bloodline, yuh (Don't want you, baby) Just wanna have a good time, yuh (Just tryna have a good time) Ain't no need to apologize, no (No) But you gon' have to let this shit go (Yeah, yeah) Don't want you in my bloodline, yuh Not tryna make you all mine, yuh Ain't no need to apologize, no But you gon' have to let this shit go, yeah
Woo Yeah-eh-eh, yeah Yeah, yeah, yeah Yeah-eh-eh Yeah, yeah, yeah Yeah, yeah yeah
Παραπομπές
Κατηγορία:Τραγούδια του 2019 Κατηγορία:Αγγλόφωνα τραγούδια
Συμπεριφορές υγείας και τήρηση ιατρικών οδηγιών
General Preventive Health Behaviours (GPHB) Checklist - Amir, 1987
Αποτελείται από 29 ερωτήσεις που εκπροσωπούν ένα ευρύ δείγμα πιθανών συμπεριφορών προληπτικής υγείας. Τα αντικείμενα επιλέχθηκαν από τη λίστα Harris και Guten (1979) και αντανακλούν προγνωστικά στοιχεία από τη μελέτη Alameda County όπου φάνηκε ότι πέντε συμπεριφορές προβλέπουν τη μετέπειτα υγεία (ύπνος, κάπνισμα, άσκηση, βάρος, αλκοόλ). Οι Harris και Guten διαπίστωσαν τους εξής πέντε άξονες: πρακτικές υγείας, πρακτικές ασφάλειας, προληπτική φροντίδα υγείας, αποφυγή κινδύνου για το περιβάλλον, αποφυγή επιβλαβών ουσιών. Η άσκηση αποτελεί ξεχωριστή ομάδα καθώς δεν ταίριαζε σε καμία και ήταν σχετικά ανεξάρτητη από τις παραπάνω συμπεριφορές. Το GPHB ερωτηματολόγιο χορηγείται με τις οδηγίες να αναγράφονται στο έντυπο και διαρκεί περίπου 10 λεπτά. Οι τρεις κατηγορίες απαντήσεων που προσφέρονται είναι «πάντα ή σχεδόν πάντα», «μερικές φορές», «όχι, δεν το κάνω». Μόνο η απάντηση «πάντα ή σχεδόν πάντα» βαθμολογείται με 1 ενώ οι άλλες δύο απαντήσεις με 0. Αυτό το σύστημα βαθμολόγησης χρησιμοποιείται για να μειώσει τις επιπτώσεις της προκατάληψης της κοινωνικής σκοπιμότητας που θα μπορούσε να οδηγήσει η απάντηση «μερικές φορές». Έτσι έχουμε ένα δείκτη GPHB 0-29, με τις υψηλότερες βαθμολογίες να αντανακλούν περισσότερο τις συμπεριφορές υγείας που εκτελούνται. Η ψυχομετρική ανάπτυξη αυτού του μέτρου είναι περιορισμένη. Υπάρχουν κάποιες ενδείξεις για την εγκυρότητα του καταλόγου. Ωστόσο, δεν υπάρχουν δημοσιευμένα στοιχεία της αξιοπιστίας και της εγκυρότητας της κλίμακας. [2] Η συγκεκριμένη κλίμακα υπάρχει και σε σύντομη εκδοχή GPHB-Brief - Amir, 1987, για να μειωθεί ο χρόνος ολοκλήρωσής της. Η σύντομη εκδοχή του GPHB αποτελείται από 8 ερωτήσεις. Τα στοιχεία αυτά επιλέχθηκαν ως οι οκτώ προληπτικές συμπεριφορές υγείας (π.χ. «τρώω συνετά», «κοιμάμαι αρκετά», «δεν καπνίζω», «ασκούμαι αρκετά», «κάνω τακτικά ιατρικές εξετάσεις»). Χρησιμοποιήθηκε το αρχικό σύστημα βαθμολόγησης από το GPHB.
Reported Health Behaviours Checklist - Prohaska et al, 1985
Αποτελείται από 21 ερωτήσεις, από τις οποίες οι πρώτες 15 αφορούν δράσεις για την υγεία, όπως «αποφεύγω το αλάτι και βαριά αλατισμένα τρόφιμα», και επιπλέον 6 ερωτήσεις με γνωστικό/συναισθηματικό περιεχόμενο, για παράδειγμα «μπορώ να αποφύγω τα συναισθήματα όπως θυμό, άγχος, κατάθλιψη». Οι απαντήσεις δίνονται σε μια 5-βάθμια κλίμακα, από το 1 (ποτέ) έως το 5 (πάντα). Η κάθε ερώτηση βαθμολογείται ξεχωριστά. Το ερωτηματολόγιο χορηγείται με τις οδηγίες να αναγράφονται στο έντυπο και διαρκεί πέντε έως δέκα λεπτά. Ο συμμετέχοντας λαμβάνει βαθμολογία για κάθε απάντηση. Τα αποτελέσματα δεν αθροίζονται αλλά αναλύονται για κάθε απάντηση ξεχωριστά. Μας δίνει χρήσιμα στοιχεία για τις δράσεις που θεωρούνται ότι είναι αποτελεσματικές για διάφορες ασθένειες. [2]
The Health Behaviour Checklist (HBC) - Vickers, Conway, & Hervig, 1990
Οι συμπεριφορές που μετράει αυτή η κλίμακα αντιπροσωπεύουν προληπτικές συμπεριφορές υγείας. Δραστηριότητες που αναλαμβάνονται από τα άτομα, που πιστεύουν ότι είναι σε καλή υγεία, για τους σκοπούς της διατήρησης ή της βελτίωσης της υγείας τους. Αξιολογούνται συμπεριφορές υγείας που σχετίζονται με 4 διαστάσεις: τη συντήρηση της ευεξίας («Βλέπω έναν γιατρό για τακτικές εξετάσεις»), τον έλεγχο των ατυχημάτων («Έχω μάθει τεχνικές πρώτων βοηθειών»), τoν κίνδυνο της κυκλοφορίας («Υπακούω προσεκτικά τους κανόνες κυκλοφορίας, έτσι δεν θα έχω ατυχήματα») και τη χρήση ουσιών («Δεν καπνίζω»). Αποτελείται από 40 ερωτήσεις. Είκοσι έξι ερωτήσεις αξιολογούν τις τέσσερις διαστάσεις και άλλες 14 πρόσθετες ερωτήσεις, οι οποίες περιλαμβάνονται στην αρχική λίστα ελέγχου, αλλά δεν πληρούν τα κριτήρια για την ένταξη σε κάποια από αυτές τις 4 διαστάσεις. Το δείγμα των συμπεριφορών αυτών δεν εξαντλεί τον τομέα των συμπεριφορών που αφορούν την υγεία, αλλά περιλαμβάνει τις συμπεριφορές που είναι αντιπροσωπευτικές από τις διαστάσεις που προσδιορίζονται σε προηγούμενες αναλύσεις για τις συμπεριφορές υγείας. Χρησιμοποιώντας μια 5-βάθμια κλίμακα Likert, που κυμαίνεται από το (1) «διαφωνώ απόλυτα» έως το (5) «συμφωνώ απόλυτα»,  οι συμμετέχοντες δηλώνουν  πόσο καλά κάθε δήλωση περιγράφει τη συμπεριφορά τους. Οι βαθμολογίες υπολογίζονται ως ο μέσος όρος των απαντήσεων στις ερωτήσεις που απαρτίζουν κάθε διάσταση. Για κάθε διάσταση συμπεριφορών, οι υψηλότερες βαθμολογίες δείχνουν μεγαλύτερη συμφωνία με τις δηλώσεις.
Health Behaviour Scale -Weinman, Petrie, Sharpe & Walker, 2000
Η κλίμακα αυτή κατασκευάστηκε για μία μελέτη των Weinman, Petrie, Sharpe και Walker (2000) η οποία εξέτασε τις αιτιώδεις αποδόσεις ασθενών με έμφραγμα του μυοκαρδίου και έχει σχεδιαστεί για την αξιολόγηση των συμπεριφορών υγείας κατά τη διάρκεια μιας μέσης εβδομάδας. Πρόκειται για κλίμακα με 11 ερωτήσεις. Καθεμία αντικατοπτρίζει μια σειρά από συμπεριφορές υγείας. Στις 8 πρώτες ερωτήσεις οι συμμετέχοντες βαθμολογούν πόσο συχνά κάνουν μια σειρά από συμπεριφορές υγείας (π.χ. σωματική άσκηση, ώρες ύπνου, αλκοόλ). Οι απαντήσεις δίνονται σε μια 6-βάθμια κλίμακα («ποτέ», «μία φορά το μήνα», «μία φορά την εβδομάδα», «2-3 φορές την εβδομάδα», «4-5 φορές την εβδομάδα», «καθημερινά»). Οι υπόλοιπες 3 ερωτήσεις έχουν να κάνουν με το χρόνο που ξοδεύουν για την άσκηση, αν χρησιμοποιούν πλήρες γάλα ή μειωμένο σε λιπαρά και αν χρησιμοποιούν βούτυρο ή μαργαρίνη. Δεν υπάρχουν διαθέσιμα αποτελέσματα της κλίμακας για αξιοπιστία ή εγκυρότητα των δεδομένων.
Health Related Behaviour Scale - Ogden & Mtandabari, 1997
Κλίμακα για συμπεριφορές που σχετίζονται με την υγεία και αναπτύχθηκε από τους Ogden και Mtandabari (1997) σε μία μελέτη τους για το άγχος εξέτασης και τις αλλαγές στη διάθεση και τις συμπεριφορές υγείας των φοιτητών. Οι συμμετέχοντες καλούνται να συμπληρώσουν ερωτήσεις σχετικά με πέντε συμπεριφορές που σχετίζονται με την υγεία: το κάπνισμα, την κατανάλωση αλκοόλ, τη διατροφή, την άσκηση και τον ύπνο. Για παράδειγμα, για τη συμπεριφορά του καπνίσματος, οι συμμετέχοντες απαντάνε με «ναι» ή «όχι» αν έχουν καπνίσει, και πόσα τσιγάρα έχουν καπνίσει κατά την τελευταία εβδομάδα, κατά μέσο όρο. Παρόμοια μορφή έχουν και οι υπόλοιπες ερωτήσεις. Δεν υπάρχουν διαθέσιμα αποτελέσματα για την αξιοπιστία ή την εγκυρότητα των στοιχείων.
Ερωτηματολόγιο για τη Διερεύνηση της Συμπεριφοράς σε Θέματα υγείας/ Frageboten zur Erfassung des Gesundheitsverhaltens (FEG), - Dlugosch & Krieger, 1994
Επίσης υπάρχουν και ιστοσελίδες που μπορεί να έχει κάποιος πρόσβαση σε ερωτηματολόγια που χρησιμοποιούνται για τη μέτρηση των συμπεριφορών υγείας. Μερικά βασικά εργαλεία διαθέσιμα στο διαδίκτυο είναι τα ακόλουθα:
Αξιολογούνται συμπεριφορές που αφορούν: την κατανάλωση τσιγάρων, την κατανάλωση αλκοόλ, κάθε παράνομη κατανάλωση ναρκωτικών, τη βία, τη σωματική δραστηριότητα, τις διατροφικές συνήθειες και την επικίνδυνη οδήγηση. (National Center for Chronic Disease Prevention and Health Promotion).
Αξιολογούνται συμπεριφορές που έχουν να κάνουν με το αλκοόλ και τον ύπνο. (Patient Reported Outcomes Measurement Information System - PROMIS).
Τήρηση Ιατρικών Οδηγιών
Για την  τήρηση ιατρικών οδηγιών δεν υπάρχουν πολλά ερωτηματολόγια. Συνήθως για να αξιολογηθούν χρησιμοποιούνται περισσότερο κάποιες από τις παραπάνω μεθόδους που αναφέραμε.
The Medical Outcomes Study (MOS) Measures of Patient Adherence - Hays, 1994
Είναι μία κλίμακα που αναπτύχθηκε για την αξιολόγηση της τήρησης των ιατρικών οδηγιών σε ασθενείς με καρδιακή νόσο (συμφορητική καρδιακή ανεπάρκεια ή πρόσφατο έμφραγμα του μυοκαρδίου), διαβήτη και υπέρταση. Αποτελείται από 2 μέρη, ένα γενικό (1 ερωτηματολόγιο) και ένα πιο ειδικό (2 ερωτηματολόγια). Το γενικό ερωτηματολόγιο της τήρησης συνοψίζει την τάση του ασθενούς να συμμορφώνεται με τις ιατρικές συστάσεις, όπως για παράδειγμα «ήταν δύσκολα να κάνω αυτό που μου είπε ο γιατρός», «ακολούθησα ακριβώς τις οδηγίες του γιατρού». Αποτελείται από 5 ερωτήσεις με απαντήσεις από το 1 (καμιά στιγμή) έως το 6 (όλη την ώρα). Το ειδικό μέρος αποτελείται από 2 ερωτηματολόγια. Καθένα από αυτά έχει 15 ερωτήσεις, μια λίστα με πράγματα που ο γιατρός, η νοσοκόμα ή άλλος επαγγελματίας υγείας έχει συστήσει να κάνουν ως μέρος της θεραπείας. Η μία λίστα περιλαμβάνει τις ειδικές συστάσεις για τη θεραπεία (π.χ., αν ασκούνται, αν ακολουθούν μια δίαιτα χαμηλή σε αλάτι) και οι απαντήσεις που δίνονται είναι «ναι» ή «όχι». Η άλλη λίστα-ερωτηματολόγιο βαθμολογεί το πόσο συχνά ο ασθενής ασκεί όντως τις εν λόγω δραστηριότητες, με απαντήσεις από το 1 (καμιά στιγμή) έως το 6 (όλη την ώρα).
Από την άλλη υπάρχουν αρκετά ερωτηματολόγια που αξιολογούν την τήρηση της φαρμακοθεραπείας. Μερικά από αυτά είναι γενικά ερωτηματολόγια και άλλα ειδικά για μία ασθένεια (π.χ ψύχωση, σχιζοφρένεια, κατάθλιψη, άσθμα, αρτηριακή πίεση, διαβήτη, υπέρταση). Μερικά από τα πιο γνωστά είναι:
Μια απλή αναζήτηση στο διαδίκτυο μπορεί να προσφέρει πολλές διαθέσιμες πηγές πληροφόρησης για τα παραπάνω ερωτηματολόγια.
Self – Monitoring Techniques (Τεχνικές Αυτο-παρακολούθησης)
Δεν αφορά ένα συγκεκριμένο ερωτηματολόγιο, αλλά προσφέρει μερικές ιδέες για το πώς να κατασκευαστεί μία καταγραφή αυτο-παρακολούθησης. Πρέπει να δίνονται ακριβείς οδηγίες στο άτομο σχετικά με το πότε θα παρακολουθεί την συμπεριφορά που καταγράφει, όπως «πριν πάει για ύπνο κάθε μέρα». Η συμπεριφορά πρέπει να καταγράφεται και να προσδιορίζεται με σαφήνεια. Πρόσθετες πληροφορίες είναι χρήσιμο να καταγράφονται, όπως υποθέσεις σχετικά με τους παράγοντες διατήρησης ή τι προκαλεί την συμπεριφορά, ή μπορεί να χρησιμεύσει ως βάση για την παρέμβαση για την αλλαγή της συμπεριφοράς. Για παράδειγμα, μπορεί να είναι σημαντικό να γνωρίζουμε την ώρα της ημέρας κατά την οποία η συμπεριφορά συνέβη, ποιος ήταν παρών, τι είχε συμβεί προηγουμένως, πώς το άτομο αισθανόταν πριν από τη συμπεριφορά, τι συνέβη μετά τη συμπεριφορά, ποιες ήταν οι συνέπειές της. Ένας χρήσιμος τρόπος για την καταγραφή αυτών των πληροφοριών είναι να κρατήσει ο ασθενής ένα ημερολόγιο της συμπεριφοράς. Η βαθμολόγηση του ημερολογίου πάλι εξαρτάται από το σκοπό. Η ‘‘αυτο-παρακολούθηση’’ είναι πιο αξιόπιστη και έγκυρη όταν οι οδηγίες είναι ακριβείς και όταν δεν χρειάζεται οι συμμετέχοντες να θυμούνται πληροφορίες για μεγάλες χρονικές περιόδους. Μπορεί επίσης να συμπληρωθεί ή να προστεθούν παρατηρήσεις από άλλους (οικογένεια, φίλοι). Η μέθοδος αυτή είναι πιο ισχυρή λόγω της ευελιξίας της. Μπορεί να προσαρμοστεί ώστε να καταγράφει οποιαδήποτε συμπεριφορά, συναίσθημα ή σκέψη που μπορεί να καθοριστεί με επαρκή σαφήνεια. [2]
Προβλήματα στην αξιολόγηση των συμπεριφορών υγείας
Η μέτρηση των συμπεριφορών που σχετίζονται με την υγεία έχει κάποιες αδυναμίες. Οι κλίμακες που είναι διαθέσιμες στη βιβλιογραφία είναι πολύ περιορισμένες. Σε αρκετές μελέτες είναι εξαιρετικά δύσκολο να βρεθεί μία αναγνωρισμένη κλίμακα για τις συμπεριφορές υγείας. Πολλά επίσης από τα ερωτηματολόγια έχουν ως απάντηση/ βαθμολόγηση το «ναι/όχι», δημιουργώντας έτσι αμφισβήτηση για την καταλληλότητά τους στην αξιολόγηση κάτι τόσο περίπλοκου όπως οι συμπεριφορές υγείας. Ακόμα η έλλειψη αξιόπιστων ερωτηματολογίων για τις συμπεριφορές υγείας αποτελεί ένα ακόμα σημαντικό πρόβλημα σε αυτόν τον τομέα καθώς για τις περισσότερες κλίμακες δεν υπάρχουν αποτελέσματα για την αξιοπιστία και την εγκυρότητά τους. Τέλος, κάτι εξίσου σημαντικό είναι ότι δεν υπάρχουν ερωτηματολόγια μεταφρασμένα και προσαρμοσμένα στα ελληνικά.
Παραπομπές
Κατηγορία:Υγεία
Σοφία Πελεκούδα
Η Σοφία Πελεκούδα (γεννημένη στις 22 Σεπτεμβρίου 1994) είναι Ελληνίδα ποδοσφαιρίστρια. Αγωνίζεται ως αμυντικός για τους Αμαζόνες Δράμας. Έχει κάνει πέντε εμφανίσεις για την εθνική ομάδα ξεκινώντας από το 2013 και έχει βάλει ένα γκολ έως σήμερα. Επίσης, έχει αγωνιστεί στις ομάδες Κ17 και Κ19.
Σεφιρότ
Σεφιρότ (סְפִירוֹת səphîrôṯ), που σημαίνει εκπορεύσεις, είναι τα 10 χαρακτηριστικά/εκπορεύσεις στην Καμπάλα, μέσω του οποίου το Ein Sof (Το Άπειρο) αποκαλύπτει τον Εαυτό του και συνεχώς δημιουργεί και το φυσικό βασίλειο και την αλυσίδα των υψηλότερων μεταφυσικών σφαιρών (Seder hishtalshelus).
Εναλλακτικές διαμορφώσεις του Σεφιρότ δίνονται από διαφορετικά σχολεία στην ιστορική ανάπτυξη της Καμπάλα, με το καθένα να εκπροσωπεί μια διαφορετική πνευματική πτυχή. Η παράδοση των 10 απαριθμήσεων αναφέρεται στο Sefer Yetzirah, "Δέκα sefirot της ανυπαρξίας, δέκα και όχι εννέα, δέκα και όχι έντεκα". Ως συνολικά 11 Σεφιρότ παρατίθενται ανάμεσα στις 10 πτυχές, δύο (Keter και Daat) θεωρούνται ως το ασυνείδητο και το συνειδητό, εκδηλώσεις της ίδιας αρχής για τη διατήρηση των δέκα κατηγοριών. Τα Σεφιρότ περιγράφονται ως κανάλια της Θείας δημιουργικής δύναμης της ζωής ή της συνείδησης, μέσω της οποίας η άγνωστη Θεϊκή δύναμη αποκαλύπτεται στην ανθρωπότητα.
Το πρώτο Σεφιράχ (Keter) περιγράφει τη Θεία υπερσυνείδηση το οποίο είναι πέρα από τη συνειδητή νόηση. Τα επόμενα τρία Σεφιρότ (Chochmah, Binah και Da'at) περιγράφουν τρία επίπεδα συνειδητής Θεϊκής Διάνοιας. Τα επτά επόμενα sefirot (Chesed, Gevurah, Tiferet, Netzach, Hod, Yesod και Malchut) περιγράφουν τα ανώτερα και κατώτερα συνειδητά Θεία Συναισθήματα. Δύο sefirot (Binah και Malchut) είναι θηλυκά, όπως η θηλυκή αρχή στην Καμπάλα περιγράφει ένα σκάφος που λαμβάνει ένα εξωτερικό αρσενικό φως, στη συνέχεια εσωτερικά, θρέφει και δίνει γέννηση σε χαμηλότερα Σεφιρότ. Αντίστοιχη είναι και η Θηλυκή Θεϊκή Παρουσία (שְׁכִינָה, Shekhinah). Η Καμπάλα βλέπει την ανθρώπινη ψυχή ως έναν κατοπτρισμό του Θεϊκού (μετά Γένεση 1:27, "ο Θεός δημιούργησε τον άνθρωπο κατ' εικόνα Του, κατ 'εικόνα Θεού εποίησεν αυτόν, άρσεν και θήλυ εποίησεν αυτούς"). Ως εκ τούτου, τα sefirot περιγράφουν επίσης την πνευματική ζωή του ανθρώπου, και αποτελεί το εννοιολογικό μοντέλο στην Καμπάλα για την κατανόηση των πάντων.
Δέκα Σεφιρότ
Η αρχική αναφορά στα Σεφιρότ βρίσκεται στο αρχαίο Καββαλιστικό κείμενο του Σέφερ Yetzirah, το Βιβλίο του Σχηματισμού, που αποδίδεται στον πρώτο Εβραίο Πατριάρχη, τον Αβραάμ. Περαιτέρω αναφορές στα Σεφιρότ εμφανίζονται στη μεσαιωνική Καμπάλα και το κείμενο του Zohar, το οποίο είναι ένα από τα βασικά κείμενα της Καμπάλα.
Αργότερα η Εβραϊκή λογοτεχνία,απέδωσε τα δέκα Σεφιρότ ως δέκα εκδηλώσεις του Θεού, τις δέκα δυνάμεις ή ικανότητες της ψυχής ή τις δέκα διαρθρωτικές δυνάμεις της φύσης.
Περιγραφή
δεξιά|μικρογραφία|206x206εσ|Το Yosher-Όρθια διαμόρφωση των 10 sefirot, τοποθετημένα σε 3 στήλες
Ωτέιγ (Ιβλίν)
Το Ωτέιγ (γαλλικά: Auteuil), επίσης γνωστό ως Ωτέιγ-λε-Ρουά (γαλλικά: Auteuil-le-Roi), είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως κάτοικοι του Ωτεϊουά (γαλλικά: Auteuillois).
Παραπομπές
Κατηγορία:Κοινότητες των Ιβλίν
Ευφροσύνη Ξέρα
Η Ευφροσύνη Ξέρα (γεννημένη στις 12 Ιουνίου 1992) είναι Ελληνίδα παίκτρια του γυναικείου ποδοσφαίρου. Αγωνίζεται ως αμυντικός. Έχει κάνει 3 εμφανίσεις με την εθνική Ελλάδας Κ19 και 11 με την κύρια ομάδα, αλλά δεν έχει πετύχει ακόμη κάποιο γκολ. Έχει αγωνιστεί σε αγώνες της κύριας εθνικής ομάδας από το 2011.
Εξωτερικοί σύνδεσμοι
Κατηγορία:Ελληνίδες ποδοσφαιρίστριες
Ιμπάλα
Το ιμπάλα είναι μια μεσαίου μεγέθους αντιλόπη, το οποίο ζει κυρίως στην ανατολική και νότια Αφρική. Επιστημονικά λέγεται και αιπύκερος. Το μόνο σωζόμενο μέλος του γένους των Αιπυκέρων, περιγράφηκε για πρώτη φορά στο ευρωπαϊκό κοινό από τον Γερμανό ζωολόγο Χίνριχ Λίχτενσταϊν το 1812. Υπάρχουν δύο υποείδη του ιμπάλα: το κοινό ίμπαλα και το μεγαλύτερο ιμπάλα που έχει πιο σκούρο πρόσωπο. Το ιμπάλα έχει ύψος 70 με 92 εκατοστών και φτάνει τα 40 με 76 κιλά. Τα κέρατα του ιμπάλα έχουν σχήμα λύρας.
Το ιμπάλα είναι κατά κύριο λόγο ημερόβιο ζώο. Μπορούν να παρατηρηθούν τρεις διακριτές κοινωνικές ομάδες στα ιμπάλα: τα αρσενικά, τα κοπάδια των εργένηδων και τα θηλυκά κοπάδια. Το ιμπάλα είναι γνωστά για τα άλματά τους, που αποτελούν μηχανισμό άμυνας τους εναντίον των αρπακτικών. Τα ιμπάλα τρέφονται με μονοκοτυλήδονα, δικοτυλήδονα, καρπούς και λοβούς ακακίας (όποτε είναι διαθέσιμα).
Συνήθως τον Μάιο λαμβάνει χώρα η περίοδος του οίστρου για τα ιμπάλα. Η εποχή των βροχών τελειώνει τον Απρίλιο με Μάιο. Στα ιμπάλα η κύηση διαρκεί έξι με επτά; μήνες, ενώ τα θηλυκά ιμπάλα θηλάζουν τα νεογέννητα τους για τέσσερις με έξι μήνες. Τα αρσενικά νεογέννητα ιμπάλα, αφού τελειώσει ο θηλασμός τους, εντάσσονται σε κοπάδια εργένηδων, αρσενικών ιμπάλα, ενώ τα θηλυκά πολλές φορές μένουν με τις μητέρες τους.
Το ιμπάλα ζει σε τροπικές περιοχές. Ζει σε δάση και σαβάνες, σε γενικές γραμμές μένει κοντά σε περιοχές που έχουν πρόσβαση σε νερό. Ενώ το μαυροπρόσωπο ιμπάλα περιορίζεται στη νοτιοδυτική Αγκόλα και την Καοκολάνδη στη βορειοδυτική Ναμίμπια, ο πληθυσμός του κοινού ιμπάλα είναι μεγάλος. Ζει σε μια περιοχή από τη Γκαμπόν μέχρι τη νότια Αφρική. Η Διεθνής Ένωση Προστασίας της Φύσης ταξινομεί το κοινό ιμπάλα σαν ένα ζώο ελάχιστης ανησυχίας, διότι ο πληθυσμός του είναι αρκετά μεγάλος ώστε να παραμείνει βιώσιμο. Αντιθέτως, το 2008 παρέμεναν στη φύση λιγότερα από 1.000 μαυροπρόσωπα ιμπάλα.
Κατηγορία:Βοοειδή
Γουλιέλμος στη Βαυαρία
Ο Γουλιέλμος (Wilhelm, Herzog in Bayern, 10 Νοεμβρίου 1752 - 8 Ιανουαρίου 1837) από τον Οίκο των Βίττελσμπαχ-Παλατινάτου, ήταν κόμης του Μπίρκενφελντ-Γκέλνχαουζεν (1789-1799), δούκας εν Βαυαρία (1799-1837) και δούκας του Μπεργκ (1803-1806).
Βιογραφία
Το 1789 απεβίωσε ο αδελφός του Κάρολος Ιωάννης του Γκέλνχαουζεν και τον διαδέχθηκε. Το 1778 έγινε τιμητικό μέλος της Ακαδημίας των Επιστημών και των Ανθρωπιστικών Σπουδών της Βαυαρίας. Το 1799 απεβίωσε ο Κάρολος Δ΄ Θεόδωρος της Βαυαρίας. Υπήρχαν συγγενείς από δύο κλάδους των Βίττελσμπαχ για να τον διαδεχθούν: ο 5ος εξάδελφός του Μαξιμιλιανός Α΄ Ιωσήφ και ο 2ος εξάδελφος του πατέρα του προηγουμένου Γουλιέλμος. Ο πρώτος τον διαδέχθηκε ως εκλέκτορας της Βαυαρίας (και αναβαθμίστηκε σε βασιλιά), ενώ ο δεύτερος αποζημιώθηκε με τον τίτλο του δούκα της Βαυαρίας.
Το 1803 ο Ναπολέων Α΄ της Γαλλίας κατέλαβε εδάφη του στην αριστερή όχθη του Ρήνου και ο Γουλιέλμος αποζημιώθηκε με το δουκάτο του Μπεργκ. Το 1806 η Βαυαρία, για να λάβει το μαργραβάτο του Άνσμπαχ, έδωσε το Μπεργκ στον Ζοακίμ Μυρά, σύζυγο της αδελφής του Ναπολέοντα Α΄. Ο Γουλιέλμος απεβίωσε στο Λάντσχουτ (ή στο Μπάμπεργκ) το 1837 και τάφηκε στην κρύπτη του Αββαείου Τέγκερνσεε, όπως και οι άλλοι δούκες της Βαυαρίας.
Οικογένεια
Νυμφεύτηκε το 1780 την 3η εξαδέλφη του Μαρία Άννα των Βίττελσμπαχ, κόρη του Φρειδερίκου Μιχαήλ του Παλατινάτου-Τσβάιμπρυκεν. Ήταν αδελφή του Μαξιμιλιανού Α΄ Ιωσήφ της Βαυαρίας. Είχαν τέκνα:
Κατηγορία:Οίκος του Βίττελσμπαχ
Γουίλιαμ Ρούτο
Ο Γουίλιαμ Ρούτο (William Kipchirchir Samoei Arap Ruto, γεννημένος στις 21 Δεκεμβρίου 1966) είναι Κενυάτης πολιτικός που είναι ο πρόεδρος της Κένυας από τις 13 Σεπτεμβρίου 2022 κκαι νωρίτερα ήταν αντιπρόεδρος της Κένυας. Προηγουμένως υπηρέτησε σε πολλές θέσεις του υπουργικού συμβουλίου, ως υπουργός Εσωτερικών από τον Αύγουστο έως τον Δεκέμβριο του 2002, υπουργός Γεωργίας από το 2008 έως το 2010 και ως υπουργός Ανώτατης Εκπαίδευσης από τον Απρίλιο έως τον Οκτώβριο του 2010.
Ο Ρούτο εξελέγη μέλος του Κοινοβουλίου (βουλευτής) του Έλντορετ Νορθ από το 1997 έως το 2013 με την Αφρικανική Εθνική Ένωση Κένυας (Kenya African National Union - KANU). Υπηρέτησε ως υπουργός Εσωτερικών επί προεδρίας του Ντανιέλ Αράπ Μόι από τον Αύγουστο έως τον Δεκέμβριο του 2002. Επί προεδρίας του Μουάι Κιμπάκι ήταν υπουργός Γεωργίας από το 2008 έως το 2010 και υπουργός Ανώτατης Εκπαίδευσης από τον Απρίλιο έως τον Οκτώβριο του 2010. Ο Ρούτο ήταν υποψήφιος για αντιπρόεδρος στις εκλογές του 2013 με το Ηνωμένο Ρεπουμπλικανικό Κόμμα, και έγινε αντιπρόεδρος του Ουχούρου Κενυάτα από την Εθνική Συμμαχία (The National Alliance - TNA). Το κοινό ψηφοδέλτιό τους κέρδισε με τις μισές ψήφους. Αργότερα θα κέρδιζε και πάλι την αντιπροεδρία με το Κόμμα του Ιωβηλαίου μαζί με τον συνυποψήφιό του Ουχούρου Κενυάτα, στις γενικές εκλογές της Κένυας το 2017. Υπέβαλε υποψηφιότητα για την προεδρία στις εκλογές του 2022, με την Ενωμένη Δημοκρατική Συμμαχία (UDA), κερδίζοντας με τις μισές ψήφους.
Παραπομπές
Κατηγορία:Ηγέτες εν ενεργεία Κατηγορία:Πρόεδροι της Κένυας
Καλομοίρα Κοντομίχη
Η Καλομοίρα Κοντομίχη (γεννηθείσα στις 3 Αυγούστου 1984) είναι Ελληνίδα παίκτρια του γυναικείου ποδοσφαίρου. Αγωνίζεται ως επιθετικός.
Η Κοντομίχη αγωνίζεται στην Καλλιθέα της Α΄ Εθνικής ποδοσφαίρου γυναικών.
Η Κοντομίχη εμφανίστηκε επτά φορές στους προκριματικούς αγώνες που έδωσε η εθνική ομάδα ποδοσφαίρου γυναικών της Ελλάδας για το παγκόσμιο κύπελλο ποδοσφαίρου γυναικών του 2007. Επίσης έχει παίξει για την ομάδα στους προκριματικούς αγώνες του κυπέλλου του 2011, σημειώνοντας τρία γκολ σε μια νίκη εντός έδρας εναντίον της Γεωργίας με 5-0, στις 26 Νοεμβρίου 2009.
Παραπομπές
Κατηγορία:Ελληνίδες ποδοσφαιρίστριες
Αλχαράκε
Το Αλχαράκε (στα ισπανικά: Aljaraque) είναι ένα πόλη στην επαρχία της Ουέλβα στην Ανδαλουσία της Ισπανίας. Σύμφωνα με την απογραφή του 2018 η πόλη έχει πληθυσμό 21.054 κατοίκων. Στην αρχαία εποχή η πόλη ήταν γνωστή ως Καλαθούσα (Καλαθούσα) στους Έλληνες.
Δημογραφία
Ο πληθυσμός του Αλχαράκε έχει αυξηθεί σταθερά τα τελευταία χρόνια λόγω της αύξησης της τιμής των ακινήτων στην Ουέλβα, αλλά και λόγω της ποιότητας ζωής στην αστική περιοχή.
Εξωτερικοί σύνδεσμοι
Κατηγορία:Πόλεις της Ισπανίας
Διοργανώσεις Ε.Π.Σ. Θράκης 2017–18
Για την περίοδο 2017–18, η Ένωση Ποδοσφαιρικών Σωματείων Θράκης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ροδόπης.
Η πρωταθλήτρια της ΕΠΣ Θράκης έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Θράκης, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Θράκης είναι η εξής: